ระเบียบกรุงเทพมหานครระเบียบกรุงเทพมหานครว่าด้วยเงินบำรุงสถานบริการสาธารณสุขพ.ศ. ๒๕๕๕ โดยที่เป็นการสมควรให้มีระเบียบกรุงเทพมหานครว่าด้วยเงินบำรุงสถานบริการสาธารณสุขอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ และข้อ ๒๑ แห่งข้อบัญญัติกรุงเทพมหานครเรื่อง วิธีการงบประมาณ พ.ศ. ๒๕๒๙ ซึ่งแก้ไขเพิ่มเติมโดยข้อบัญญัติกรุงเทพมหานครเรื่อง วิธีการงบประมาณ (ฉบับที่ ๔) พ.ศ. ๒๕๕๕ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่าระเบียบกรุงเทพมหานคร ว่าด้วยเงินบำรุงสถานบริการสาธารณสุข พ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับ คำสั่ง หรือประกาศอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้เงินรายรับ หมายความว่าเงินรายรับตามระเบียบกรุงเทพมหานครว่าด้วยการกำหนดประเภทรายรับ - รายจ่ายและการปฏิบัติเกี่ยวกับงบประมาณสถานบริการสาธารณสุข หมายความว่าส่วนราชการในสังกัดสำนักอนามัย กรุงเทพมหานคร ที่เป็นสถานพยาบาลหรือสถานอื่นใดที่อำนวยบริการอันเป็นสาธารณประโยชน์ หรือประชาสงเคราะห์เงินบำรุง หมายความว่า(๑)เงินรายรับจากการบริการทางการแพทย์และสาธารณสุขของสถานบริการสาธารณสุข(๒) เงินที่มีผู้บริจาค หรืออุทิศให้โดยไม่ได้ระบุว่าให้ใช้จ่ายในกิจการอย่างหนึ่งอย่างใดโดยเฉพาะ(๓) เงินที่สถานบริการสาธารณสุขได้จากการจัดกิจกรรมต่าง ๆ(๔) เงินรายรับประเภทเงินรายได้จากทรัพย์สิน(๕) ดอกผลจากเงินบำรุง(๖) เงินที่สำนักอนามัยได้มาจาก(ก) เงินบำรุงตาม (๑) ถึง (๕)ที่สถานบริการสาธารณสุขส่งสมทบไว้ที่สำนักอนามัย(ข) การจัดกิจกรรมต่าง ๆ เพื่ออำนวยบริการอันเป็นสาธารณประโยชน์(ค) ดอกผลของเงินตาม (ก) และ (ข)(๗) เงินบำรุงที่มีอยู่ในวันที่ระเบียบนี้ใช้บังคับข้อ ๕ เงินบำรุงให้สถานบริการสาธารณสุขและสำนักอนามัยใช้จ่ายได้ดังนี้(๑) กิจการใด ๆ อันเป็นประโยชน์ต่อสถานบริการสาธารณสุข หรือสำนักอนามัยและให้กระทำได้เฉพาะกรณีที่จะพึงจ่ายจากเงินงบประมาณได้แต่เงินงบประมาณไม่มีหรือมีไม่เพียงพอ หรือมีเหตุจำเป็นเร่งด่วนไม่สามารถเบิกจ่ายเงินจากเงินงบประมาณได้ทันหรือมีเหตุขัดข้องประการอื่น(๒) กิจการอื่นที่จำเป็นในการบริการหรือสนับสนุนการบริการทางการแพทย์และสาธารณสุขข้อ ๖ รายจ่ายดังต่อไปนี้ห้ามจ่ายจากเงินบำรุง(๑) รายจ่ายเป็นเงินยืมเว้นแต่เป็นการยืมเพื่อใช้ในกิจการของสถานบริการสาธารณสุขหรือส่วนราชการในสังกัดสำนักอนามัย(๒) รายจ่ายในลักษณะบำเหน็จ บำนาญ เงินสวัสดิการและเงินสงเคราะห์อื่น ๆ(๓) รายจ่ายเพื่อซื้อยานพาหนะ ยกเว้นรถบริการทางการแพทย์ข้อ ๗ ให้กำหนดวงเงินในการเก็บรักษาเงินบำรุงไว้ดังนี้(๑) สถานบริการสาธารณสุข ไม่เกิน ๕๐,๐๐๐ บาท(๒) สำนักงานเลขานุการ สำนักอนามัย ไม่เกิน ๕๐,๐๐๐ บาทเงินบำรุงส่วนที่เกินให้นำฝากธนาคารที่ผู้ว่าราชการกรุงเทพมหานครกำหนดการรับเงิน การเบิกจ่ายเงิน การเก็บรักษาเงิน การตรวจเงิน การพัสดุการสั่งก่อหนี้และการสั่งจ่ายเงิน ให้ดำเนินการตามข้อบัญญัติ กฎ ข้อบังคับ ระเบียบหรือคำสั่งที่กรุงเทพมหานคร ใช้บังคับโดยอนุโลมข้อ ๘ ให้สถานบริการสาธารณสุขหรือส่วนราชการในสังกัดสำนักอนามัยที่มีการรับจ่ายเงินตามระเบียบนี้ ทำบัญชีการรับ การจ่าย รวมทั้งสรรพบัญชีหรือทะเบียนอื่นใดเท่าที่จำเป็นและบรรดาเอกสารหลักฐานการใช้จ่ายเงินบำรุงจะต้องเก็บรวบรวมรักษาไว้ให้ครบถ้วนพร้อมที่จะทำการตรวจสอบได้และเมื่อสิ้นปีงบประมาณให้รายงานการรับ การจ่ายเงินประจำปีและยอดเงินคงเหลือให้ปลัดกรุงเทพมหานครทราบข้อ ๙ ทุกวันสิ้นเดือนให้สถานบริการสาธารณสุขทุกแห่งนำเงินบำรุงส่งสมทบไว้ที่สำนักอนามัย ร้อยละห้าสิบของรายรับประจำเดือนนั้น ๆข้อ ๑๐ ในกรณีที่มีเหตุพิเศษสมควรปฏิบัติเป็นอย่างอื่นหรือที่มิได้กำหนดไว้ในระเบียบนี้ ให้นำเสนอผู้ว่าราชการกรุงเทพมหานครพิจารณาเป็นกรณีๆ ไปประกาศณ วันที่ ๒ พฤษภาคม พ.ศ. ๒๕๕๕หม่อมราชวงศ์สุขุมพันธุ์บริพัตรผู้ว่าราชการกรุงเทพมหานครปริยานุช/ผู้จัดทำ๑๐ พฤษภาคม๒๕๕๕ณัฐพร/ผู้ตรวจ๑๐ พฤษภาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๗๕ ง/หน้า ๑๘/๓ พฤษภาคม ๒๕๕๕